ddrg/super_eurlex huggingface dataset:
SKRIFTLIG FORESPØRGSEL P-1172/03

af Rolf Linkohr (PSE) til Kommissionen

(25. marts 2003)

Om: EU's rådgivning af borgerne i medlemsstaterne

For at give borgerne mulighed for at søge rådgivning i konkrete spørgsmål, der er reguleret af EU-retten, har EU etableret det såkaldte Eurojus-net (med rådgivningskontorer for borgerne i de enkelte medlemsstater). Der er blevet taget særdeles godt imod dette tilbud. Den Europæiske Unions informationspjecer gøres der udtrykkeligt opmærksom på disse rådgivningskontorer for borgerne. På trods af denne positive status er mange af medlemsstaternes kontorer ikke blevet besat, eller kontorerne er som i Tyskland gentagne gange blevet lukket for et tidsrum af flere måneder på grund af forvaltningstekniske vanskeligheder i Kommissionen. Dette har allerede medført stor utilfredshed blandt borgerne.

1. Kan Kommissionen bekræfte, at dette har sin rigtighed?

2. I bekræftende fald, hvad er begrundelsen for disse interne forvaltningstekniske vanskeligheder?

3. Hvad agter Kommissionen at gøre for at give permanent garanti for denne service i fremtiden, hvis etablering, når alt kommer til alt, blev offentliggjort?

Svar afgivet på Kommissionens vegne af Romano Prodi

(23. maj 2003)

Kommissionen har i fortsættelse af sin meddelelse af 27. juni 2001 vedrørende den ny informations- og kommunikationsstrategi(1), allerede undertegnet ni kontrakter vedrørende Eurojus-retshjælp i medlemsstaterne. Disse kontrakter udløber i 2007. Bekendtgørelserne om procedurerne for tildeling af de resterende fem kontrakter blev offentliggjort den 24. og 27. december 2002 i De Europæiske Fællesskabers Tidende. Ud af disse fem har procedurerne for tildeling af kontrakterne vedrørende repræsentationerne i London og Paris allerede ført til resultater, og kontrakterne forventes underskrevet i nærmeste fremtid.

Eurojus-kontakten for Tyskland vil blive underskrevet i nærmeste fremtid, eftersom institutionens kompetente tjenestegrene har afklaret de juridiske spørgsmål vedrørende anvendelsen af den nye finansforordning(2) og forordningen(3) om gennemførelsesbestemmelser til finansforordningen på disse kontrakter der er resultatet af en offentlig udbudsprocedure, der ligger forud for de to forordningers ikrafttræden.

(1) Kommissionens meddelelse til Rådet, Europa-Parlamentet, Det Økonomiske og Sociale udvalg og Regionsudvalget om en informations- og kommunikationsstrategi for Den Europæiske Union.

(2) Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, EFT L 248 af 16.9.2002.

(3) Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, EFT L 357 af 31.12.2002.
SKRIFTLIG FORESPØRGSEL E-0995/03

af Roberta Angelilli (UEN) til Kommissionen

(27. marts 2003)

Om: Macerata Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Macerata Kommune, har hårdt brug for at udnytte EU-midlerne til støtte for bæredygtige udviklingsaktioner og -initiativer iværksat af fællesskabsoperatører i samarbejde med udviklingslandene.

Kan Kommissionen på denne baggrund oplyse

1. om Macerata Kommune har forelagt projekter i håb om at opnå støtte fra det decentraliserede samarbejdsprogram?

2. om Macerata Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-2052/03

af Caroline Jackson (PPE-DE) til Kommissionen

(20. juni 2003)

Om: Det Europæiske Agentur for Lægemiddelevaluering: personalets nationalitetsprofil

Vil Kommissionen udarbejde en oversigt efter lønklasse over nationaliteten af det personale, der er beskæftiget i Det Europæiske Agentur for Lægemiddelevaluering (EMEA)?

Svar afgivet på Kommissionens vegne af Neil Kinnock

(1. august 2003)

En detaljeret oversigt efter lønklasse og nationalitet over det personale, der er beskæftiget i Det Europæiske Agentur for Lægemiddelvurdering (EMEA), således som det ærede medlem anmoder om, er blevet sendt direkte til det ærede medlem og til Europa-Parlamentets sekretariat. Tabellen afspejler situationen pr. 20. juni 2003.

En generel oversigt over EMEA's personale offentliggøres jævnligt på agenturets websted: http://www.emea.eu.int/pdfs/general/admin/recruit/2697202en.pdf).
SKRIFTLIG FORESPØRGSEL E-0289/03

af Arlindo Cunha (PPE-DE) til Kommissionen

(7. februar 2003)

Om: Lukning af skotøjsfabrikken C & J Clark Fábrica de Calçado, Lda. i Castelo de Paiva kommune, Portugal

Den multinationale virksomhed C & J Clark Fábrica de Calçado, Lda. i Castelo de Paiva kommune, Portugal, bekendtgjorde den 10. januar 2003, at den ville lukke sin fabrik, der beskæftiger 588 arbejdstagere, som dermed vil blive arbejdsløse.

Virksomheden begrunder selv beslutningen om lukning med import af overlæder fra Indien og Rumænien, med det formål at opretholde en konkurrencedygtig prisstruktur (i Press Release udsendt af Clark's administration den 10. januar 2003).

Clark etablerede sig i Castelo de Paiva i 1988 og har modtaget både national støtte og fællesskabsstøtte, og i maj 2000 undertegnede virksomheden en protokol med byrådet, hvori den forpligtede sig til at videreføre sin fabrikation til mindst 2007 til gengæld for omfattende kommunale investeringer.

Castelo de Paiva er en kommune i det indre Portugal, som er kendetegnet ved stor økonomisk sårbarhed, og lukningen af denne virksomhed vil derfor få ødelæggende økonomiske og sociale følger.

I betragtning af at denne beslutning om lukning er i modstrid med det sociale ansvar, der påhviler virksomheder, bedes Kommissionen oplyse følgende:

- Hvor store beløb er der blevet bevilget fra EU's fonde til virksomheden Clark Fábrica de Calçado, Lda. i Castelo de Paiva, og hvornår?

- På hvilke betingelser er de nævnte EU-midler blevet bevilget til virksomheden?

- Hvis virksomheden Clark overtræder forpligtelserne i forbindelse med tildeling af EU-støtte, hvordan agter Kommissionen da at reagere for at forhindre lukningen og sikre, at fabrikationen i Castelo de Paiva opretholdes og arbejdspladserne dermed sikres?

- Hvilke politiske skridt agter Kommissionen at tage for at forhindre og i sidste instans straffe denne form for handlinger, der hyppigt begås af virksomheder, der etablerer sig på Den Europæiske Unions område, hvor de nyder godt af fællesskabets fonde, og som efter at have udnyttet alle hermed forbundne fordele og goder, ikke mindst med hensyn til menneskelige ressourcer, flytter deres aktivitet?

Samlet svarafgivet på Kommissionens vegne af Anna Diamantopouloupå skriftlige forespørgsler E-0286/03, E-0287/03,E-0288/03, E-0289/03, E-0290/03, E-0301/03 og E-0441/03

(12. marts 2003)

De ærede medlemmer henvises til Kommissionens svar på skriftlig forespørgsel P-0089/03 af Regina Bastos(1).

(1) Se side 67.
SKRIFTLIG FORESPØRGSEL E-1192/03

af Roberta Angelilli (UEN) til Kommissionen

(1. april 2003)

Om: Carrara Kommunes udnyttelse af midler fra sportsprogrammet for handicappede

I september 2002 forelagde det italienske finansministeriums tilsynsudvalg opgørelsen over de midler, der var stillet til rådighed af EU.

Det fremgår af denne opgørelse, hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation, for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Carrara Kommune, har hårdt brug for at udnytte EU-midlerne til at integrere handicappede via sporten.

Kan Kommissionen på denne baggrund oplyse følgende:

1. har Carrara Kommune har projekter i håb om at opnå støtte fra sportsprogrammet for handicappede?

2. har Carrara Kommune fået bevilget støtte til disse projekter?

3. er de pågældende midler blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 og E-1203/03

(23. april 2003)

Kommissionen er slet ikke i tvivl om, at sport spiller en vigtig rolle for handicappedes integrering, men den råder ikke over noget særligt program på dette område.

Hvad angår Den Europæiske Fond for Regionaludviklings eventuelle medfinansiering af projekter i nævnte italienske kommuner, anmodes det ærede medlem om at læse Kommissionens svar på hendes skriftlige forespørgsler E-0834/03(1), E-1118/03(2), E-1119/03(3) til E-1124/03 og E-1125/03(4).

(1) EUT C 280 E af 21.11.2003, s. 96.

(2) Se side 160.

(3) EUT C 268 E af 7.11.2003, s.172.

(4) EUT C 280 E af 21.11.2003, s. 117.
SKRIFTLIG FORESPØRGSEL E-1000/03

af Roberta Angelilli (UEN) til Kommissionen

(27. marts 2003)

Om: Pistoia Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pistoia Kommune, har hårdt brug for at udnytte EU-midlerne til støtte for bæredygtige udviklingsaktioner og -initiativer iværksat af fællesskabsoperatører i samarbejde med udviklingslandene.

Kan Kommissionen på denne baggrund oplyse

1. om Pistoia Kommune har forelagt projekter i håb om at opnå støtte fra det decentraliserede samarbejdsprogram?

2. om Pistoia Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-1264/03

af Camilo Nogueira Román (Verts/ALE) til Kommissionen

(3. april 2003)

Om: Anvendelsen af Den Europæiske Unions Solidaritetsfond i forbindelse med Prestige-katastrofen i Galicien og i de øvrige ramte regioner

Eksperter har udført beregninger, der skønner, at genopretning af de skader af enhver art, som Prestige-katastrofen medførte, ville kunne løbe op i et beløb i nærheden af 5 000 mio. EUR. Dette beløb svarer også til det beløb, USA forlangte 5 000 mio. USD af selskabet Exxon Mobil, ejeren af Exxon Valdez, der var ansvarlig for katastrofen i Alaska i 1989. Forordningen om Den Europæiske Unions Solidaritetsfond til katastrofer, navnlig naturkatastrofer, slår fast, at fonden træder i kraft, når de forårsagede skader overstiger 3 000 mio. EUR. Det Europæiske Råd i København anvendte fonden uden at tage hensyn til dette, dog kun med et beløb på 5 mio. EUR.

Har Kommissionen analyseret anvendelsen af Solidaritetsfonden i Galicien og i de øvrige ramte regioner under hensyntagen til skadernes reelle omfang og med den anførte udregning, som overstiger de 3 000 mio. EUR in mente? Har den fremsat et forslag til Rådet herom, eller agter den at fremsætte et sådant?

Svar afgivet på Kommissiones vegne af Michel Barnier

(22. maj 2003)

Kommissionen henviser det ærede medlem til dens svar på hans mundtlige forespørgsel H-0221/03(1).

(1) Skriftligt svar af 13.5.2003.
SKRIFTLIG FORESPØRGSEL P-0908/03

af Alexandros Alavanos (GUE/NGL) til Kommissionen

(18. marts 2003)

Om: Arrestation af en græsk studerende i Det Forenede Kongerige

Den græske studerende Haralambos Dousemertzis blev arresteret af Det Forenede Kongeriges myndigheder på grundlag af den britiske antiterrorismelov. Ifølge beretninger i aviser anklages han for at være i besiddelse af og omdele propagandamateriale. Den græske regering har betegnet det som uacceptabelt, at den af de britiske myndigheder ikke er blevet underrettet om denne sag.

De overtrædelser, som den græske studerende angiveligt har gjort sig skyldig i, er ikke nævnt i artikel 1 i Rådets rammeafgørelse 2002/475/RIA(1) af 13. juni 2002 om bekæmpelse af terrorisme, som indeholder en detaljeret angivelse af, hvilke kriminelle handlinger der betragtes som terrorhandlinger. Desuden falder den overtrædelse, som den græske studerende anklages for at have begået, i henhold til afgørelsens artikel 9, straffemyndighed og retsforfølgning ind under mere end én medlemsstats jurisdiktion, eftersom hans formodede understøttelse af 17. november vedrører en organisation, der udelukkende har været aktiv på græsk område, og den anklagede er græsk statsborger.

Hvilke foranstaltninger vil Kommissionen træffe for at sikre, at den ovennævnte rådsafgørelse overholdes, og for at beskytte den græske studerendes rettigheder

(1) EFT L 164 af 22.6.2002, s. 3.

Svar afgivet på Kommissionens vegne af António Vitorino

(10. april 2003)

Rådets rammeafgørelse 2002/475/RIA af 13. juni 2002 om bekæmpelse af terrorisme indeholder en liste over de handlinger, der skal betragtes som terrorhandlinger. Rammeafgørelsen er ikke til hinder for, at en medlemsstat gør andre handlinger strafbare i overensstemmelse med national lovgivning, forudsat at dette ikke er uforeneligt med rammeafgørelsen.

Hvis mere end én medlemsstat har straffemyndighed, fastsættes det i rammeafgørelsens artikel 9, stk. 2, at de pågældende medlemsstater samarbejder for at afgøre, hvem af dem der skal retsforfølge gerningsmændene, med henblik på om muligt at samle retsforfølgningen i en enkelt medlemsstat. Det fastsættes endvidere, at de kan betjene sig af ethvert organ eller enhver mekanisme, der er oprettet inden for Den Europæiske Union. I denne sag kan de græske myndigheder henvende sig til det europæiske retlige netværk eller Eurojust.

Gennemførelsesfristen for rammeafgørelsen var den 31. december 2002. Det siger sig selv, at i overensstemmelse med alle relevante retlige instrumenter skal retten til at forsvare sig respekteres i forbindelse med gennemførelsen af rammedirektivet, således som det påpeges i rammeafgørelsens artikel 1, stk. 2.

Selv om Kommissionen er meget opmærksom på overholdelsen af retsstatsprincipperne og de grundlæggende friheder, er den ikke kompetent til at blande sig i individuelle retssager.

Det skal endelig understreges, at hvis en person mener, at hans eller hendes grundlæggende rettigheder er blevet krænket, har den pågældende mulighed for efter at have udnyttet alle retlige muligheder i sit hjemland at indbringe sagen for Den Europæiske Menneskeret.
SKRIFTLIG FORESPØRGSEL E-0288/03

af Jorge Moreira Da Silva (PPE-DE) til Kommissionen

(7. februar 2003)

Om: Lukning af skotøjsfabrikken C & J Clark Fábrica de Calçado, Lda. i Castelo de Paiva kommune, Portugal

Den multinationale virksomhed C & J Clark Fábrica de Calçado, Lda. i Castelo de Paiva kommune, Portugal, bekendtgjorde den 10. januar 2003, at den ville lukke sin fabrik, der beskæftiger 588 arbejdstagere, som dermed vil blive arbejdsløse.

Virksomheden begrunder selv beslutningen om lukning med import af overlæder fra Indien og Rumænien, med det formål at opretholde en konkurrencedygtig prisstruktur (i Press Release udsendt af Clark's administration den 10. januar 2003).

Clark etablerede sig i Castelo de Paiva i 1988 og har modtaget både national støtte og fællesskabsstøtte, og i maj 2000 undertegnede virksomheden en protokol med byrådet, hvori den forpligtede sig til at videreføre sin fabrikation til mindst 2007 til gengæld for omfattende kommunale investeringer.

Castelo de Paiva er en kommune i det indre Portugal, som er kendetegnet ved stor økonomisk sårbarhed, og lukningen af denne virksomhed vil derfor få ødelæggende økonomiske og sociale følger.

I betragtning af at denne beslutning om lukning er i modstrid med det sociale ansvar, der påhviler virksomheder, bedes Kommissionen oplyse følgende:

- Hvor store beløb er der blevet bevilget fra EU's fonde til virksomheden Clark Fábrica de Calçado, Lda. i Castelo de Paiva, og hvornår?

- På hvilke betingelser er de nævnte EU-midler blevet bevilget til virksomheden?

- Hvis virksomheden Clark overtræder forpligtelserne i forbindelse med tildeling af EU-støtte, hvordan agter Kommissionen da at reagere for at forhindre lukningen og sikre, at fabrikationen i Castelo de Paiva opretholdes og arbejdspladserne dermed sikres?

- Hvilke politiske skridt agter Kommissionen at tage for at forhindre og i sidste instans straffe denne form for handlinger, der hyppigt begås af virksomheder, der etablerer sig på Den Europæiske Unions område, hvor de nyder godt af fællesskabets fonde, og som efter at have udnyttet alle hermed forbundne fordele og goder, ikke mindst med hensyn til menneskelige ressourcer, flytter deres aktivitet?

Samlet svarafgivet på Kommissionens vegne af Anna Diamantopouloupå skriftlige forespørgsler E-0286/03, E-0287/03,E-0288/03, E-0289/03, E-0290/03, E-0301/03 og E-0441/03

(12. marts 2003)

De ærede medlemmer henvises til Kommissionens svar på skriftlig forespørgsel P-0089/03 af Regina Bastos(1).

(1) Se side 67.
SKRIFTLIG FORESPØRGSEL E-1257/03

af Camilo Nogueira Román (Verts/ALE) til Kommissionen

(3. april 2003)

Om: EU's initiativ til en revision af FN's havretskonvention med henblik på beskyttelse af kyststater

I Kommissionens meddelelse til Rådet af 5. marts 2003(1) Om opfølgning på virkningerne af prestige-katastrofen drøftes behovet for at tage initiativ til at foreslå en revision af FN's havretskonvention for at opnå en bedre beskyttelse af kyststater især inden for deres eksklusive økonomiske zoner på 200 sømil mod risici forbundet med sejlads med miljøfarlige skibe, som ikke opfylder sikkerhedsnormerne.

Hvad har initiativet resulteret i?

(1) KOM(2003) 105 endelig udg.

Svar afgivet på Kommissionens vegne af Loyola de Palacio

(15. maj 2003)

Som Kommissionen allerede har erklæret gentagne gange, bl.a. i de to meddelelser, den vedtog som følge af Prestiges forlis i december 2002 og i marts 2003, påtænker den at foreslå en revision af De Forenede Nationers havretskonvention med henblik på at styrke kyststaternes beføjelser med hensyn til at forebygge forurening af havmiljøet. Det tilstræbte mål er meget væsentligt i og med, at der er tale om at beskytte de europæiske kyster mod fartøjer, som ikke frembyder et tilpas højt sikkerhedsniveau og samtidig transporterer farlige eller stærkt forurenende produkter og herigennem udgør en trussel for miljøet.

Imidlertid er det i henhold til De Forenede Nationers havretskonvention først muligt at revidere denne fra november 2004, d.v.s. ti år efter dens ikrafttræden.

Rent umiddelbart vil den modtagelse, Den Internationale Søfartsorganisation giver EU's forslag om forebyggelse af havforurening (forslag til revision af Marpol-konventionen), også være af væsentlig betydning.
SKRIFTLIG FORESPØRGSEL P-1673/03

af Avril Doyle (PPE-DE) til Kommissionen

(13. maj 2003)

Om: Transport og identificering af heste

Kommissionen bedes i tilslutning til sit svar af 15. april 2003 på min skriftlige forespørgsel P-0781/03(1) oplyse følgende:

- Agter den at fortsætte undersøgelsen vedrørende transport af heste på et senere tidspunkt og i bekræftende fald hvornår?

- Henviser følgende citat til en særlig måldato dvs. måned eller år: indførelse af identificering af heste til opdræt eller produktion i henholdsvis irske og britiske retsforskrifter er langt fremskreden men endnu ikke afsluttet?

- Findes der planer om at gennemgå de fremskridt der er sket inden for UELN livslangt universelt kendingsnummer for heste, som en måde til at identificere dem på sammen med pas?

(1) EFT C 242 E af 9.10.2003, s. 176.

Svar afgivet på Kommissionens vegne af David Byrne

(19. juni 2003)

Med hensyn til det spørgsmål, det ærede medlem har rejst, vil Kommissionen gerne give en opfølgning af svaret på skriftlig forespørgsel P-0781/03 fra Avril Doyle(1).

Et kontrolbesøg for at se på gennemførelsen af beslutning 2000/68/EC(2) i Irland og Det Forenede Kongerige kan først planlægges i 2004, da Levnedsmiddel- og Veterinærkontoret allerede har fastlagt de prioriterede områder for veterinærkontrollen i 2003, herunder spørgsmål om dyrs sundhed og velfærd ved import af heste til slagtning fra tredjelande.

Den britiske regering har bebudet, at det fra 31. december 2003 vil være et krav, at alle hovdyr i England har et pas. De ansvarlige myndigheder arbejder p.t. på lovgivningen til gennemførelse af beslutningen, og i øjeblikket regner man med at overholde denne frist. Nordirland, Skotland og Wales vil udarbejde en lignende lovgivning, selv om det i øjeblikket ikke er klart, om de vil være i stand til at overholde samme tidsfrist.

Det irske ministerium for landbrug og fødevarer har meddelt Kommissionen, at høringsprocessen med forskellige interesserede parter om registrering af de heste, der ikke er medtaget i eksisterende anerkendte stambøger, er afsluttet. Det fremgår heraf, at nye ordninger forventes indført om få måneder.

Kommissionen arbejder aktivt på at få indført et generelt livsvarigt identifikationsnummer for heste (UELN) til identificering af hovdyr. En første ekspertdrøftelse af Kommissionens udkast til en revision af beslutning 2000/68/EF har fundet sted. Det vil imidlertid være nødvendigt med yderligere drøftelser, især i forbindelse med godkendte avlsforeningers grænseoverskridende aktiviteter og spørgsmålet om overensstemmelse mellem det generelle livsvarige identifikationsnummer for heste og det livsvarige identifikationsnummersystem, som en række avlsforeninger allerede har indført.

(1) EFT C 242 E af 9.10.2003, s. 176.

(2) Kommissionens beslutning 2000/68/EF af 22. december 1999 om ændring af beslutning 93/623/EØF og om identifikation af hovdyr til opdræt og som brugsdyr, EFT L 23 af 28.1.2000.